Dynastia antonin

Le dynastia Nerva-Antonin comprendeva septe imperatores roman qui regnava de 96 p.Chr. a 192: Nerva (96–98), Trajano (98–117), Hadrian (117–138), Antonino Pio (138–161), Marco Aurelio (161–180), Lucio Vero (161–169), e Commodo (177–192). Le prime cinque de istes es popularmente cognoscite como le Cinque Bon Imperatores.

Il esseva commun pro familias patricie adoptar, e le imperatores roman habeva adoptate heredes in le passato: le Imperator Augusto habeva adoptate Tiberio, e le Imperator Claudio habeva adoptate Nero. Julio Cesare, dictator perpetuo e considerate instrumental in le transition del Republica al Imperio, adoptava Gaio Octavio, qui postea deveniva Augusto, le prime imperator de Roma. De plus, il habeva frequentemente ancora connexiones de familia: Trajan adoptava su cosino secunde e gran-nepote per maritage Hadriano; Hadriano faceva su medie-nepote per maritage Antonino Pio su herede; e iste ultime adoptava tanto le medie-gran-nepote per maritage de Hadriano, Marco Aurelio (nepote per maritage de Antonino), quanto le filio del successor originalmente planificate per Hadriano, Lucio Vero. Le nomination per Marco Aurelio de su filio Commodo como herede esseva considerate un election infortunate e le initio del declino del Imperio.

Con le assassination de Commodo in 192, le dynastia Nerva-Antonin arrivava a su fin. Illo esseva sequite per un breve periodo de turbulentia cognoscite como le Anno del Cinque Imperatores, lo que finiva con le stabilimento del nove dynastia severan.

Categoria:Imperio Roman